**Dance pole**

*Katalin Cadar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

... umbrele înghit încet pereții odăii

și oglinda începe să execute un dance pole

în ritmul melodiei unei cutiuțe muzicale,

care nu se mai oprește

(decât dacă te enervezi și o spargi).

Imaginația,

dezbrăcată de inhibiții,

îmi stă în cel întunecat loc al minții,

dar nu încerca să faci lumină în adevărul

din spatele unui alt adevăr,

în care noi doi nu ne mai recunoaștem deloc

(chiar dacă ne privim în ochi)

și ne citim fiecare frază de pe buze,

în alfabetul braiile,

iar la final

ne dăm seama că nu suntem altceva

decât o unghie a nebuniei,

ruptă accidental…

odată cu moartea ultimului sărut franțuzesc.